### Resumé

Der er i budget 2025 afsat 750.000 kr. til oprensning af Michala Olesen.

Klima-, Natur- og Miljøudvalget har på møde den 4. november 2024 bevilliget yderligere 1,2 mio. kr. til projektet via strakspuljen i de ekstraordinære midler til klima og biodiversitet.

Der søges om en anlægsbevilling på 750.000 kr., som er bevilliget i budget 2025.

### Sagsfremstilling

Der er i budget 2025 afsat 750.000 kr. til oprensning af Mølholmdammen. Klima-, Natur- og Miljøudvalget har på møde den 4. november 2024 reserveret yderligere 1,2 mio. kr. til projektet via strakspuljen i de ekstraordinære midler til klima og biodiversitet.

Der er dermed midler til gennemførsel af det skitseprojekt, som blev fremlagt på Klima-, Natur- og Miljøudvalgets møde den 18. marts 2024, pkt. 53, og som er blevet forelagt Interessegruppen for Mølholmdammen.

##### Projektet

Projektet omhandler at vandløbet bliver lagt i siden af dammen, og der bliver lavet en dæmning mellem dammen og vandløbet. Mølholmdammen bliver bibeholdt og oprenses. Projektet skal sikre, at Asger Dahl ikke tilsander igen.

Når vandløbet føres udenom dammen, vil der skabes et naturligt vandflow, som gør at sand ikke aflejres i dammen, men transporteres med vandløbet til fjorden. Når dammen ikke modtager vandløbsvand, vil dammen heller ikke modtage næringsstoffer, hvilket bidrager til en ren dam. Det er dog en forudsætning, at brugerne af området er med til at minimere næringsstoftilførslen ved ikke at fodre ænder.

Dammen bliver et lukket system med en overløbsventil for regnvand. Den nuværende drift af sandfang ophører. Vandløbets naturlige udformning gør at der fremadrettet er minimal drift.

Der er løbende dialog med Interessegruppen for Mølholmdammen.

Der søges anlægsbevilling, så projektet kan gennemføres i 2025.

### Økonomi

![](data:image/jpeg;base64...)

Figur 1 Ny/ændring af anlægsbevilling

![](data:image/jpeg;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling på 1,950 mio. kr. og afsættes rådighedsbudget på 1,2 mio. kr. i 2025 til Asger Dahl. Udgiften finansieres af afsatte budget på 0,750 mio. kr. til Asger Dahl samt 1,2 mio. kr. fra Klima-, Natur- og Miljøudvalgets strakspulje, der overføres til 2025 i overførselssagen. Anlægsbevilling på strakspuljen reduceres med 1,2 mio. kr.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Anlægsprojektet har en påvirkning på udledningen af CO2. Den fremtidige drift af dammen bliver reduceret, da der skabes et projekt som har en naturlig udformning og dermed stort set kan passe sig selv.

### Sagens videre forløb

Sagen skal behandles i Klima-, Natur- og Miljøudvalget, Økonomiudvalget og Byrådet.

### Historik

#### Teknik- og Miljødirektøren indstiller , den 3. marts 2025, punkt 47:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Klima-, Natur- og Miljøudvalget, den 3. marts 2025, punkt 47:

Godkendt.

Karla Henriksen var fraværende.

#### Beslutning fra Økonomiudvalget, den 17. marts 2025, punkt 74:

Anbefales.

### Beslutning

Godkendt.